Βίβα Ρένα

Το Βίβα Ρένα είναι ελληνική έγχρωμη κωμική κινηματογραφική ταινία του 1967, σε σενάριο των Λάκη Μιχαηλίδη και Γιώργου Κατσαμπή, ενώ η σκηνοθεσία έγινε από τον Κώστα Καραγιάννη.

 Πλοκή 

Η Ρένα Παπαλιού (Ρένα Βλαχοπούλου), λαϊκή τραγουδίστρια από την Κέρκυρα, μόλις απολύθηκε από το μαγαζί όπου εργαζόταν μαζί με τον αδερφό της που παίζει μπουζούκι, τον Στράτο (Νίκος Ρίζος), ενώ μια ξαδέρφη της με την οποία μοιάζει πάρα πολύ, η Πεπίτα ντι Κορφού (Ρένα Βλαχοπούλου), είναι βεντέτα του ελαφρού τραγουδιού που ζει στη Ρώμη μαζί με τον αρραβωνιαστικό της, Αντόνιο (Ανδρέας Μπάρκουλης).

Ένας εφοπλιστής, ο Λάμπρος Φωκάς (Λάμπρος Κωνσταντάρας), διοργανώνει μια δεξίωση στην οποία καλεί την Πεπίτα, με την οποία είχαν παλαιότερα γνωριμία στη Νάπολη, για να τραγουδήσει, όμως εκείνη αδιαφορεί και δεν θέλει να πάει. Ένας ατζέντης (Αλέκος Κουρής) παρουσιάζει στον εφοπλιστή τη Ρένα στη θέση της Πεπίτας. Το κόλπο έχει επιτυχία. Όταν, όμως, η Πεπίτα αποφασίζει να πάει, ο Φωκάς εκνευρίζεται, αλλά στη συνέχεια ηρεμεί. Μετά, στη δεξίωση, Ρένα και Πεπίτα τραγουδούν με μεγάλη επιτυχία και ο Λάμπρος ερωτεύεται τη Ρένα.

 Διανομή 
 Ρένα Βλαχοπούλου (Ρένα Παπαλιού / Πεπίτα ντι Κορφού)
 Λάμπρος Κωνσταντάρας (Λάμπρος Φωκάς)
 Νίκος Ρίζος (Στράτος "Στρατάκιας" Παπαλιός)
 Ανδρέας Μπάρκουλης (Αντόνιο)
 Δημήτρης Νικολαΐδης (Χριστόφορος)
 Αλέκος Κουρής (Αχιλλέας Μπουνούκος)
 Νίκος Φέρμας (ιδιοκτήτης νυχτερινού κέντρου)
 Νάσος Κεδράκας (δάσκαλος ιταλικών)
 Χρήστος Δοξαράς (ράφτης)
 Ανδρέας Τσάκωνας (Μιχάλης, συνέταιρος Αχιλλέα)
 Θανάσης Παπαδόπουλος (Δημήτρης, δημοσιογράφος)
 Μάκης Δεμίρης (υπάλληλος ξενοδοχείου)
 Γιώργος Κωβαίος (παρέα στο νυχτερινό κέντρο που κοροϊδεύει την Ρένα)
 Λίζα Κουντούρη (παρέα στο νυχτερινό κέντρο που κοροϊδεύει την Ρένα)
 Γιώργος Κυριακίδης (παρέα στο νυχτερινό κέντρο που κοροϊδεύει την Ρένα)
 Ντία Αβδή (παρέα στο νυχτερινό κέντρο που κοροϊδεύει την Ρένα)
 Ρία Δελούτση (γραμματέας Λάμπρου Φωκά)
 Γιάννης Μπουρνέλης (γκρουμ ξενοδοχείου)
 Μέλια Ρήγα (γραμματέας Λάμπρου Φωκά)
 Κώστας Ντίνος
 Γιώργος Κατσαρός (ο εαυτός του / διευθυντής ορχήστρας / κονφερασιέ)

 Παραγωγή 

Η ταινία προβλήθηκε στις κινηματογραφικές αίθουσες τη σεζόν 1967-1968, κόβοντας 456.036 εισιτήρια και ήρθε στην 7η ανάμεσα σε 99 ελληνικές ταινίες της σαιζόν. Κυκλοφόρησε και σε μορφή DVD στις 4 Απριλίου 2013.

Η Ρένα Βλαχοπούλου ερμηνεύει στην ταινία τα τραγούδια "Κερκυραία", "Άνθρωπε της μοίρας μου" και "Είναι ο πόνος μου βαρύς" στα ελληνικά, και τα "Τραγούδι της Πεπίτας" και "Ταραντέλα" στα ιταλικά.

 Παραπομπές 

 Εξωτερικοί σύνδεσμοι 
 Βίβα Ρένα στο cine.gr
Βίβα Ρένα στο IMDb

Κατηγορία:Ταινίες του 1967
Κατηγορία:Ελληνικές ταινίες της δεκαετίας 1960
Κατηγορία:Ταινίες σε σκηνοθεσία Κώστα Καραγιάννη
Κατηγορία:Ελληνόφωνες ταινίες
Κατηγορία:Ταινίες παραγωγής Καραγιάννης - Καρατζόπουλος
Κατηγορία:Ταινίες με μουσική σύνθεση Γιώργου Κατσαρού
Κατηγορία:Ελληνικές μουσικές κωμικές ταινίες